ddrg/super_eurlex huggingface dataset:
5.

ag tabhairt dá haire gur chuir an Foras dlús lena chomhoibriú agus lena chomhar leis na príomhgheallsealbhóirí in 2020 agus gur eagraíodh corradh agus 10 seimineár gréasáin le comhpháirtithe amhail an Coimisiún, Parlaimint na hEorpa, an Eagraíocht Idirnáisiúnta Saothair agus Gníomhaireachtaí eile AE; ag tabhairt dá haire go bhfuil comhoibriú leanúnach ann idir an Foras agus an tÚdarás Eorpach Saothair (ELA); ag tabhairt dá haire gur lean an Foras agus Cedefop in 2020 dá gcomhoibriú maidir le suirbhé Eorpach ar chuideachtaí, a rinneadh i gcomhar in 2018/2019, agus go ndearnadh an leathadh gníomhaíochtaí a eagrú i gcomhpháirt leis an Institiúid Eacnamaíochta Saothair (IZA); ag tabhairt dá haire go bhfuil an Foras ar na mórsholáthraithe sonraí le haghaidh Innéacs Comhionannais Inscne na hInstitiúide Eorpaí um Chomhionannas Inscne agus go ndéantar faisnéis a mhalartú go rialta leis an nGníomhaireacht Eorpach um Shábháilteacht agus Sláinte ag an Obair; ag tabhairt dá haire, freisin, go bhfuil an Foras ag iarraidh meabhrán tuisceana a bhunú leis an ELA agus leis an nGníomhaireacht Eorpach Comhshaoil (EEA); á chur in iúl gur geal léi comhar agus comhroinnt eolais an Fhorais mar shampla ar fiú é a leanúint do ghníomhaireachtaí agus do chomhlachtaí eile; ag tabhairt dá haire go ndéantar cruthú sineirgí a chur chun cinn leis an gcomhar sin agus go gcabhraíonn sé le forluí a sheachaint;
14.

á chur in iúl gur geal léi an treocht íslitheach i líon na n-oibrithe eatramhacha i gcomparáid le líon iomlán na foirne; á thabhairt chun suntais gur ceann de na cúiseanna is bonn leis an spleáchas ar fhoireann eatramhach ná an mhoill ar ghlacadh agus ar theacht i bhfeidhm Rialachán (AE) 2021/2303 ó Pharlaimint na hEorpa agus ón gComhairle (2) (an “Rialachán”) lena mbunaítear Gníomhaireacht an Aontais Eorpaigh um Thearmann; á chur in iúl gur díol sásaimh di teacht i bhfeidhm an Rialacháin, lena gcumasaítear do Ghníomhaireacht nua an Aontais Eorpaigh um Thearmann saineolaithe a íoctar a fhostú; á chur i bhfios go láidir, go ndearna an Oifig idirphlé gníomhach leis an gCoimisiún, chun an spleáchas sin a laghdú; á chur in iúl gur oth léi nach bhféadfaí ach réitigh ghearrthéarmacha a shainaithint agus nár ceadaíodh don Oifig 58 ngníomhaire chonarthacha a fhostú in 2020 ach amháin ar feadh tréimhse bliana, go dtí go nglacfaí leis an Rialachán a bhí beartaithe; á thabhairt dá haire, áfach, go raibh an Oifig i gcruachás mar gheall ar mhoill ar ghlacadh an Rialacháin, toisc nár cheadaigh an comhaontú di síneadh a chur leis na conarthaí sin go dtí go dtiocfadh an Rialachán nua i bhfeidhm; á thabhairt dá haire, agus é ina chúis aiféala di, an easpa forléargais thromchúiseach thar ceann an Choimisiúin agus na poist seo á gceapadh agus á leithdháileadh ar an Oifig; á chur i bhfios go raibh tionchar diúltach ag an staid sin ar chumas na hOifige foireann a earcú agus ar a cuid gníomhaíochtaí;
9.

á thabhairt dá haire, agus is ábhar imní di, an chothromaíocht inscne laistigh d’ardbhainistíocht na Gníomhaireachta, inar fir iad triúr as gach triúr (100 %) agus laistigh de bhord riaracháin na Gníomhaireachta, inar fir iad 24 as 28 gcomhalta (85,7 %); á thabhairt dá haire thairis sin, agus is ábhar imní di, an chothromaíocht inscne i measc fhoireann iomlán na Gníomhaireachta, inar fir iad 135 as 202 bhall (66,8 %); á chur in iúl gur mór aici iarrachtaí na Gníomhaireachta cothromaíocht inscne a fheabhsú ó 7 % in 2017 go 33 % in 2020 i dtaca le hionadaithe na mban atá i bpoist ardbhainistíochta; á iarraidh in athuair ar an nGníomhaireacht bearta breise a ghlacadh a luaithe is féidir d’fhonn cothromaíocht inscne níos fearr a áirithiú laistigh dá hardbhainistíocht; á iarraidh ar an gCoimisiún agus ar na Ballstáit an tábhacht a bhaineann le cothromaíocht inscne a áirithiú a chur san áireamh nuair a bheifear ag ainmniú a gcomhaltaí do bhord riaracháin na Gníomhaireachta; á mheabhrú don Ghníomhaireacht go bhfuil tábhacht ag roinnt le scileanna, eolas agus taithí, agus freisin le cothromaíocht gheografach agus inscne i measc baill foirne, agus iarrthóirí á roghnú;
48.

ag tabhairt dá haire go ndearna an Maoirseoir Eorpach ar Chosaint Sonraí (MECS) imscrúdú ar an bpróiseáil a rinne an tOmbudsman ar shonraí pearsanta in 2019 agus gur chuir sé a chuid moltaí chuig an Ombudsman i mí na Samhna 2020; á chur in iúl gurb eol di gur ghlac an tOmbudsman leis na moltaí go léir ina n-iomláine agus go bhfuil an cás dúnta ag an MECS; á iarraidh ar an Ombudsman an t-údarás buiséadach a chur ar an eolas faoi thabhairt chun críche an phróisis i dtuarascáil bhliantúil na hoifige; á chur in iúl gurb eol di freisin gur iarr MECS ar an Ombudsman agus ar institiúidí eile an Aontais faisnéis a bhaineann le haistrithe sonraí chuig tríú tíortha agus chuig eagraíochtaí idirnáisiúnta a chur ar fáil agus á iarraidh ar an Ombudsman moltaí MECS a leanúint i ndáil leis sin;
16.

ag tabhairt dá haire, agus is díol imní di, na barúlacha ón gCúirt go raibh nósanna imeachta soláthair áirithe de chuid an Údaráis a sháraigh an Rialachán Airgeadais, go háirithe na nósanna imeachta sin a bhain le comhaontú baincéireachta gearrthéarma a shíniú le banc; ag tabhairt dá haire sa chás sin go ndearna an tÚdarás fomheastachán suntasach ar luach an chonartha, a raibh mar thoradh air gur bhain an tÚdarás leas as an nós imeachta soláthair mícheart; ag tabhairt dá haire thairis sin gur thionscain an tÚdarás an nós imeachta chun conradh nua a shíniú le haghaidh seirbhísí baincéireachta seachtain amháin roimh éag an chonartha roimhe, agus gur lainseáil sé nós imeachta idirbheartaithe ar bhonn eisceachtúil, gan é a fhoilsiú roimh ré, le haon chonraitheoir féideartha amháin, gan údar cuí leis a sholáthar; á chur in iúl gur saoth léi an bharúil ón gCúirt nár sásaíodh ionchais an Údaráis leis an tairiscint ón gconraitheoir féideartha, agus ar an ábhar sin gur iarradh tairiscintí ó thairgeoirí eile, gan aon chritéir a leagan amach maidir leis an tairiscint ab fhearr a roghnú, agus gan aon mheastóireacht cheart a dhéanamh ar na tairiscintí a fuarthas, ach ina ionad sin gur glacadh leis an tairiscint bhunaidh; ag tabhairt dá haire gur cuimsíodh sa chonradh sínithe ráta úis diúltach a bheith á mhuirearú ar chistí an Údaráis a bhí i dtaisce agus gur mhéid EUR 38 430 a íocadh ó Eanair go Lúnasa 2020 seachas an méid measta EUR 11 808; ag tabhairt dá haire gur tháinig an Chúirt, ina meastóireacht dhlíthiúil, ar an gconclúid, faoi phointe 14 d’Iarscríbhinn I den Rialachán Airgeadais, bunaithe ar an méid iarbhír úis dhiúltaigh arna íoc, gurbh é an nós imeachta soláthair do chonarthaí ar luach íseal an nós imeachta tairisceana a bhí le cur i bhfeidhm agus trí thairiscint ar a laghad á lorg ón tús, agus gur tháinig an Chúirt ar an gconclúid ina dhiaidh sin go meastar go raibh an nós imeachta soláthair agus na híocaíochtaí a bhain leis neamhrialta;
31.

á chur in iúl gur geal léi an toradh a bhí ar an gcéad chéim den phróiseas idirghabhála idir an Coiste agus an tUasal McCoy, arbh é an t-iar-rialaitheoir airgeadais agus iniúchóir inmheánach é, nuair a síníodh, i mí na Nollag 2019, comhaontú polaitiúil maidir leis na prionsabail lena rialófaí réiteach chás sceithire bona fide an Uasail McCoy; á mheabhrú gur ceapadh Feisire den Pharlaimint mar idirghabhálaí, bunaithe ar rún maidir le hurscaoileadh ó 2017, agus gur chuir na páirtithe uile tús le próiseas idirghabhála chun deireadh a chur leis an díospóid idir an Coiste agus an tUasal McCoy agus é mar chuspóir acu teacht ar réiteach cairdiúil; á aithint gur lean an Coiste de na cruinnithe idirghabhála a bhí sceidealaithe leis an Uasal McCoy; á chur in iúl gur eol di gur tugadh an dara céim den idirghabháil chun críche an 9 Iúil 2021 le rannchuidiú idirghabhálaí na Parlaiminte, an Choiste um Rialú Buiséadach de chuid na Parlaiminte, an tUasal McCoy agus Uachtarán agus Ardrúnaí an Choiste, nuair a síníodh socrú airgeadais críochnaitheach; á chur in iúl, ar deireadh, gur eol di gur fhorghníomhaigh an Coiste an íocaíocht chomhaontaithe leis an Uasal McCoy i mí na Samhna 2021, tar éis do na húdaráis bhuiséadacha an t-aistriú a fhormheas; ag aithint na hoibre ar urscaoileadh an Choiste atá déanta le fiche bliain anuas ag na rapóirtéirí agus na scáth-rapóirtéirí a tháinig i ndiaidh a chéile agus a rannchuidigh, chomh maith céanna leis an bpróiseas idirghabhála agus cúnamh Sheirbhís Dlí na Parlaiminte, le réiteach a fháil ar an tsaincheist sin a bhí ina stad le fada an lá; á chur in iúl gur oth léi an dochar suntasach a rinneadh don Uasal McCoy agus á mhaíomh nach bhfuil sé ceart go raibh an cás corradh le 18 mbliana gan réiteach, á chur in iúl gur díol mór sásaimh di gur cuireadh clabhsúr ar an gcás sin agus ag tacú leis na gníomhaíochtaí a rinne an Coiste chun a áirithiú nach féidir lena leithéid de chás teacht chun cinn arís;
66.

á chur i bhfios go láidir ról ríthábhachtach an Mhaoirseora i ndáil le cosaint a thabhairt do shonraí pearsanta agus don phríobháideachas, ar dhá cheart bhunúsacha san Aontas iad, i gcomhthéacs phaindéim COVID-19, go háirithe ábharthacht agus tionchar a mheasúnaithe ar a mhéid a chomhlíontar an chosaint sonraí leis an iliomad feidhmchlár rianaithe teagmhálaithe agus rabhaidh atá in úsáid i bhfad is i ngearr le linn na paindéime; á aithint an t-ualach oibre breise a bhí ann ina dhiaidh sin sa bhreis ar na gnáthchúraimí a bhí ar an Maoirseoir agus is mór aici nach amháin go n-áiríonn an Maoirseoir leanúnachas gnó ach gur mhéadaigh sé a tháirgiúlacht a bhuí, inter alia, le digitiú an tsreafa oibre; á chur in iúl gur geal léi gur bhunaigh an Maoirseoir Tascfhórsa speisialta um COVID-19, a cruthaíodh chun déileáil leis na hiarrataí sin ar fad, leis an mhaoirseacht agus leis an gcomhairle maidir leis na bearta sin arna gcur i bhfeidhm chun an phaindéim a chomhrac (feidhmchláir rianaithe teagmhálaithe, seiceálacha teochta, vacsaíniú); ag tabhairt le fios gurb amhlaidh, i mí an Mhárta 2020, mar fhreagairt ar chomhairliúchán an Choimisiúin maidir le húsáid sonraí teileachumarsáide chun faireachán a dhéanamh ar leathadh phaindéim COVID-19, a mhol an Maoirseoir go ndíreofaí ar íoslaghdú a dhéanamh ar bhailiú agus coinneáil sonraí pearsanta, anaithnidiú sonraí, slándáil sonraí agus rochtain ar shonraí, leormhaitheas na dtréimhsí coinneála sonraí, agus cur chuige díláraithe i leith stóráil agus próiseáil sonraí;
26.

ag tabhairt dá haire go raibh 27 gcás fhéideartha tnáite ann in 2020, a bhféadfadh sé go bhfuil ar áireamh orthu cásanna nach raibh nasc díreach nó indíreach acu leis an ualach oibre ná le dálaí oibre; á chur in iúl gur geal léi an tacaíocht arna tairiscint ag seirbhís leighis CBAE do na baill foirne lena mbaineann, agus gur fostaíodh siceolaí in 2019 chun cabhrú go gníomhach le baill foirne a bhfuil deacrachtaí acu; á chur in iúl gur mór aici go raibh sraith cúrsaí oiliúna do na bainisteoirí go léir bunaithe ar choincheap bainistíochta daoine, lena n-áirítear modúil a bhí dírithe ar fhéineolas agus ar bhainistíocht mothúcháin arna gceapadh chun an mheabhairshláinte san ionad oibre a fheabhsú; á chur in iúl gur geal léi na cúrsaí oiliúna a soláthraíodh i réimsí na bainistíochta coinbhleachta agus chosc an tnáite, a tairgeadh l i bhformáid fhíorúil don fhoireann ar fad; á chur in iúl, mar sin féin, is ábhar imní i gcónaí di líon ard na gcásanna tnáite in CBAE le blianta beaga anuas; á iarraidh ar CBAE leanúint d’fhaireachán cúramach a dhéanamh ar thionchar an ualaigh shíormhéadaithigh oibre ar dhea-bhail na foirne, lena n-áirítear úsáid a bhaint as suirbhéanna ar shástacht na foirne, chun a thuiscint cad as a bhféadfadh na fadhbanna teacht agus chun féachaint ar réitigh fhéideartha;
3.

á chur i bhfios go láidir go rannchuidíonn an tIonad, a cheiliúir a chomóradh 25 bliana in 2020, go mór le seasamh le bunphrionsabal an ilteangachais san Aontas, agus ar an gcaoi sin ní hamháin go gcuireann sé ar chumas institiúidí, chomhlachtaí, oifigí agus ghníomhaireachtaí an Aontais feidhmiú go rianúil, ach tugann sé de chumhacht freisin do shaoránaigh agus d’eagraíochtaí an Aontais rochtain a fháil ar fhaisnéis agus leas iomlán a bhaint as na deiseanna sóisialta, cultúrtha, eacnamaíocha agus oideachais atá ar fáil dóibh; ag tréaslú leis an Ionad as na feabhsuithe a ndearnadh maidir lena mhisean a bhaint amach agus á iarraidh air a rannchuidiú leis an ilteangachas san Aontas a choinneáil;
5.

á thabhairt dá haire go raibh tionchar mór ag paindéim COVID-19 ar an nGníomhaireacht, mar rialtóir earnála eitlíochta; á chur in iúl gur geal léi gur athdhírigh an Ghníomhaireacht a plean leanúnachais gnó ar na gnéithe sonracha sláinte agus sábháilteachta a bhaineann le COVID-19 do bhaill foirne na Gníomhaireachta, do phearsanra eitlíochta, do phaisinéirí agus do gheallsealbhóirí eile in earnáil na heitlíochta i gcoitinne; ag tabhairt dá haire go ndearna an Ghníomhaireacht a Clár Oibre Bliantúil a athbhreithniú i mí an Mhárta 2020 agus tosaíochtaí agus cuspóirí a bhí ann cheana a chomhlánú trí thacú go gníomhach lena geallsealbhóirí agus trí aghaidh a thabhairt ar na dúshláin nua; ag tabhairt dá haire ó fhreagairtí na Gníomhaireachta ar an gCeistneoir Caighdeánach, in ainneoin gur chuir an phaindéim isteach ar 35 % go 40 % de na cuspóirí/eochairtháscairí feidhmíochta, go raibh an Ghníomhaireacht in ann 90 % de na spriocanna ina Clár Oibre Bliantúil a bhaint amach;
26.

á chur in iúl gur geal léi na hiarrachtaí a rinne an Ghníomhaireacht chun creat oibre atá neamhdhíobhálach don chomhshaol a chruthú agus na bearta go léir a rinne an Ghníomhaireacht chun a lorg carbóin agus a tomhaltas fuinnimh a laghdú agus chun sreabhadh oibre gan pháipéar a fhorbairt; ag tabhairt dá haire, maidir leis na barúlacha leantacha a tháinig ó thuarascáil um urscaoileadh 2019 ar chostéifeachtúlacht agus cleachtais atá neamhdhíobhálach don chomhshaol, go dtéann foirgneamh oifige na Gníomhaireachta siar go dtí an 19ú haois agus nach bhfuil ach roghanna teoranta ann dá réir chun fuinneamhéifachtúlacht an áitribh a fheabhsú; ag tabhairt dá haire go bhfuil an Ghníomhaireacht tiomanta, mar chuid dá córas bainistithe comhshaoil, d’fheabhsú leanúnach a feidhmíochta fuinnimh trí fhuinneoga áirithe a roghnaítear san fhoirgneamh a athionadú agus bogadh go dtí spás oibre de réir gníomhaíochta ar urláir éagsula, rud a sholáthróidh feabhsuithe breise ar an bhfeidhmíocht fuinnimh in aghaidh an aonaid achair; ag tabhairt dá haire freisin gur ó fhoinsí inathnuaite a cheannaíonn an Ghníomhaireacht 100 % dá leictreachas; á iarraidh ar an nGníomhaireacht aon athrú i ndáil leis sin a thuairisciú don údarás um urscaoileadh;
13.

á chur in iúl gur díol sásaimh di gur thionscain an Lárionad, ar leithligh ó athbhreithniú na Cúirte, a anailís straitéiseach féin, trí chonraitheoir seachtrach, ar fhreagairt an Lárionaid do COVID-19 ó mhí Eanáir go mí Mheán Fómhair 2020; á thabhairt dá haire go léirítear san anailís straitéiseach go soláthraíonn an Lárionad sonraí ardcháilíochta faireachais a bhfuiltear ag brath orthu go forleathan, agus gur ionchur ríthábhachtach do chinnteoirí atá sa treoir, ach go bhfuil acmhainneacht shoiléir ann go mbeadh an Lárionad níos éifeachtaí ag an am céanna; ag cur sonrú sna moltaí ón anailís straitéiseach, á rá gur cheart don Lárionad béim níos mó a chur ar phraiticiúlacht na moltaí agus ar réamhthreoir, agus gur cheart go dtacódh sé, ar bhealach níos córasaí, leis an bhfoghlaim agus le malartú taithí idir na Ballstáit; ag cur sonrú i moltaí na hanailíse straitéisí do phríomhfheidhm straitéiseach shinsearach a bheidh le cruthú, difreáil níos fearr a dhéanamh ar phróisis inmheánacha chun aschuir theicniúla a tháirgeadh, agus feabhas a chur ar chumais an Lárionaid; á iarraidh ar an Lárionad tuairisc a thabhairt ar na bearta a rinneadh ina leith sin agus an t-údarás um urscaoileadh a chur ar an eolas faoin dul chun cinn atá déanta;
23.

á chur in iúl gur díol sásaimh di gur thug an Ghníomhaireacht faoi shuirbhé rannpháirtíochta foirne in 2019 agus é mar aidhm leis rialuithe boga (sláine, ceannaireacht, inniúlachtaí, oscailteacht agus spreagadh) a thomhas; ag tabhairt dá haire go ndearna an bhainistíocht anailís ar na torthaí in 2020 le cúnamh ó thascfhórsa, lenar tugadh le fios go bhféadfaí ceannaireacht, spreagadh foirne agus meanma a fheabhsú; ag aithint gur in 2021 a seoladh an chéad suirbhé rannpháirtíochta foirne eile ina dhiaidh sin agus go mbainfear úsáid as don chéad fhéinmheasúnú eile ar na táscairí rialaithe inmheánaigh ábhartha; á iarraidh ar an nGníomhaireacht an t-údarás um urscaoileadh a chur ar an eolas faoi thorthaí an tsuirbhé rannpháirtíochta foirne agus an bealach a ndeachaigh an Ghníomhaireacht i ngleic leis na réimsí arna sainaithint mar réimsí a bhfuil feabhas le déanamh iontu;
3.

á chur in iúl gur díol sásaimh di straitéis 2020-2024 na Gníomhaireachta a chuirfidh ar a cumas a cúraimí faireachais mhuirí, sábháilteachta agus slándála a chomhlíonadh agus í á rannchuidiú go héifeachtúil le tosaíochtaí digiteacha agus comhshaoil an Aontais; á chur in iúl go háirithe gur díol sásaimh di gur dhréachtaigh an Ghníomhaireacht, leis an nGníomhaireacht Eorpach Chomhshaoil, an chéad Tuarascáil Eorpach ar an gComhshaol maidir le hIompar Muirí, ina mbailítear faisnéis fhíorúil maidir le lorg comhshaoil na ngníomhaíochtaí loingseoireachta; ag moladh an fheabhsaithe leanúnaigh atá á dhéanamh ag an nGníomhaireacht ar chóras THETIS-MRV agus ag cur béim ar a thábhachtaí atá sé na cumhachtaí agus na hacmhainní is gá a thabhairt do EMSA chun faireachán a dhéanamh ar thuairisciú astaíochtaí ó shoithí; á chur in iúl gur geal léi go háirithe gur bhailigh EMSA, don dara bliain as a chéile, sonraí maidir le hastaíochtaí CO2 ó longa de bhreis agus 5 000 GT in uiscí AE agus gur chuir sé an fhaisnéis sin ar fáil don phobal i mí an Mheithimh 2020 do 12 000 long a bhuí le THETIS-MRV; ag tabhairt dá haire, ina theannta sin, go bhféadfadh an Ghníomhaireacht ról níos tábhachtaí fós a bheith aici maidir le hastaíochtaí gás ceaptha teasa earnálacha a mhaolú, chomh maith le rioscaí eile comhshaoil a bhaineann le loingseoireacht, le hacmhainneacht bhreise;
2.

á chur in iúl gur saoth léi barúil na Cúirte atá mar bhonn le tuairim cháilithe ar dhlíthiúlacht agus ar rialtacht na n-íocaíochtaí is bun leis na cuntais; ag tabhairt dá haire go bhfuair an Chúirt go ndeachaigh tarmligean sealadach arna dheonú ag an stiúrthóir feidhmiúcháin roimhe sin do bhall foirne in éag an 31 Nollaig 2019 agus gur dheonaigh an stiúrthóir feidhmiúcháin tarmligean nua don bhall foirne sin an 12 Feabhra 2020; ag tabhairt dá haire go bhfuair an Chúirt gur údaraigh an ball foirne sin, san idirthréimhse, de bhun chuspóirí na Gníomhaireachta, gealltanais bhuiséadacha arbh ionann iad agus EUR 529 120 agus íocaíochtaí arbh ionann iad agus EUR 914 100 (3.5 % iomlán na leithreasuithe faoi chomhair íocaíochtaí a bhí ar fáil in 2020), gan tarmligean bailí; á chur in iúl gur geal léi barúil na Cúirte go bhfuil bearta déanta ag an nGníomhaireacht, tar éis don gCúirt iniúchadh a dhéanamh, chun na rioscaí a aithníodh a mhaolú sa todhchaí;
9.

ag tabhairt dá haire gur lean an Ghníomhaireacht le comhar oibríochtúil a neartú agus go raibh méadú ar líon na gcásanna arna dtarchur ag na hionchúisitheoirí idirchaidrimh, a raibh 291 cás nua mar thoradh air sin in 2020, a léiríonn méadú 17 % i gcomparáid le 2019; á chur in iúl gur díol sásaimh di gur threisigh an Ghníomhaireacht an comhar oibríochtúil lena páirtithe agus le tríú tíortha le ceapachán ionchúisitheoirí idirchaidrimh as an tSeirbia, an tSeoirsia agus an Albáin, agus trí mhéadú 4 % ar líon na gcomhchásanna; ag tabhairt dá haire agus é ina dhíol sásaimh di gur tháinig méadú ar ghréasán phointí teagmhála na Gníomhaireachta go 55 thír le rannpháirtíocht na hÚisbéiceastáine, Shrí Lanca, Mheicsiceo agus na Cosaive; á chur in iúl gur díol sásaimh di go bhfuil dlús curtha ag an nGníomhaireacht lena comhar maidir le hábhair choiriúla idir an tAontas agus a tíortha comhpháirtíochta Theas (an Ailgéir, an Éigipt, Iosrael, an Iordáin, an Liobáin, an Libia, Maracó, an Phalaistín agus an Túinéis) trí bheith mar óstach don chéim nua de Chlár EuroMed um Cheartas;
8.

ag tabhairt dá haire gur chinn an Maoirseoir Eorpach ar Chosaint Sonraí (MECS) fiosrúchán féintionscnaimh a oscailt an 30 Aibreán 2019, tar éis don Ghníomhaireacht treoir a iarraidh go réamhghníomhach air maidir leis an úsáid a bhaineann an Ghníomhaireacht as anailísíocht mórshonraí (“catagóiriú ábhar sonraí”) chun críoch anailíse straitéisí agus oibríochtúla (cás MECS 2019-0370); ag tabhairt dá haire, thairis sin, go bhfuil sé de chúram ar MECS ón 1 Bealtaine 2017 i leith, i gcomhréir le Rialachán (AE) 2016/794 (2), maoirseacht a dhéanamh ar dhlíthiúlacht na próiseála sonraí pearsanta a dhéanann an Ghníomhaireacht; ag tabhairt dá haire gur thug MECS achasán don Ghníomhaireacht i Meán Fómhair 2020, i gcomhthéacs a fhiosrúcháin, i bhfianaise na rioscaí d’ábhair sonraí i ngeall ar an easpa cosaintí sonracha íoslaghdaithe sonraí chun tacair mhóra sonraí a anailísiú; ag tabhairt dá haire go bhféadfadh sé go mbeadh riosca do chearta daoine aonair maidir le cosaint sonraí a bheith ag baint le méideanna móra sonraí a bheith á stóráil go leanúnach gan ábhair sonraí a bheith aicmithe, i gcás nach féidir nasc féideartha le gníomhaíocht choiriúil a shuí go dtí go dtosófar ar an anailís; ag tabhairt dá haire go ndeachaigh MECS i mbun idirphlé leis an nGníomhaireacht faoin ábhar sin, agus gur ullmhaigh an Ghníomhaireacht plean gníomhaíochta tiomnaithe; ag tabhairt dá haire gur tugadh aghaidh sa phlean gníomhaíochta ar na hábhair imní a bhí ag MECS i ndáil leis an athbhreithniú sonraí is gá maidir le stóráil cainníochtaí móra sonraí daoine aonair nár suíodh aon nasc le gníomhaíocht choiriúil ina leith, ach á thabhairt chun suntais gur ábhar imní do MECS nach bhfuil uastréimhse sa chreat dlíthiúil reatha maidir leis an bhfad a fhéadfaidh an Ghníomhaireacht na sonraí sórt sin a phróiseáil; á thabhairt chun suntais gur stóráil an Ghníomhaireacht lear mór sonraí maidir le daoine aonair nár suíodh aon nasc le gníomhaíocht choiriúil ina leith agus gur choinneáil an Ghníomhaireacht na sonraí sin níos faide ná ba ghá, rud atá contrártha do phrionsabail an íoslaghdaithe sonraí agus an teorannaithe stórála a chumhdaítear i Rialachán (AE) 2016/794; ag tabhairt dá haire gur eisigh MECS cinneadh an 3 Eanáir 2022, inar tugadh 12 mhí don Ghníomhaireacht tosú ar na tacair sonraí nach raibh aon aicmiú déanta ar ábhair sonraí iontu agus a bhí ina seilbh aici ar lá an chinnidh sin a scriosadh, agus inar tugadh 6 mhí di chun tacair sonraí nua den sórt sin a scriosadh ó dháta a bhfála; ag tabhairt dá haire go mbeidh tionchar ag cinneadh MECS ar chumas na Gníomhaireachta anailís a dhéanamh ar thacair chasta agus mhóra sonraí chun tacú le himscrúduithe coiriúla atá ar bun agus a bhaineann le coireanna a thagann faoi raon feidhme shainordú na Gníomhaireachta, ós rud é gur minic a bhíonn tréimhse is faide ná 6 mhí i gceist le tacaíocht na Gníomhaireachta agus gur cheart don Ghníomhaireacht dlí ábhartha an Aontais a chomhlíonadh i gcónaí;